499.61 REGOLAMENTI DWAR IL-VARAR U L-UŻU TA’ SISTEMI TA’ TRASPORT INTELLIĀENTI L-AVVIŻ LEGALI 86 tal-2012. L-AVVIŻ LEGALI 86 tal-2012. 1. Titolu. It-titolu ta’ dawn ir-regolamenti huwa r-Regolamenti dwar il-Varar u l-Użu ta’ Sistemi ta’ Trasport Intelliġenti. 2. Dawn ir-regolamenti jittrasponu d-dispożizzjonijiet tad-Direttiva 2010/40/UE tal-Parlament Ewropew u tal-Kunsill dwar il-qafas għall-varar ta’ Sistemi ta’ Trasport Intelliġenti fil-qasam tat-trasport bit-triq u għall-interkonnessjonijiet ma’ modi oħrajn ta’ trasport. Tifsir. 3. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " applikazzjoni ta’ ITS" tfisser strument operattiv għall-implimenazzjoni ta’ Sistemi ta’ Trasport Intelliġenti; " l-Awtorità " tfisser l-Awtorità għat-Trasport f’Malta kif stabbilita bl-artikolu 5 tal-Att dwar l-Awtorità għat-Trasport f’Malta; "azzjonijiet ta’ priorità " tfisser l-azzjonijiet ta’ priorità elenkati fl-Artikolu 3 tad-Direttiva; " id-Direttiva " tfisser id-Direttiva 2010/40/UE tal-Parlament Ewropew u tal-Kunsill dwar il-qafas għall-varar ta’ Sistemi ta’ Trasport Intelliġenti fil-qasam tat-trasport bit-triq u għall-interkonnessjonijiet ma’ modi oħrajn ta’ trasport; "oqsma ta’ priorità " tfisser l-oqsma ta’ priorità elenkati fl-Artikolu 2 tad-Direttiva; "persuna " tinkludi korporazzjonijiet, kumpanniji, assoċjazzjonijiet, ditti, soċjetajiet, entitatjiet, u individwi; “servizz ta’ ITS" tfisser il-forniment ta’ applikazzjoni ta’ ITS permezz ta’ kwadru organizzattiv u operattiv definit b’mod ċar bl-iskop li jikkontribwixxi għas-sigurtà tal-utent, l-effiċjenza, il-kumdità u, jew biex jiffaċilita jew isostni l-operat tat-trasport u l-ivjaġġar; " Sistema ta’ Trasport Intelliġenti" jew "ITS" tfisser sistema li fiha jiġu applikati teknoloġiji tal-informazzjoni u tal-komunikazzjoni fis-settur tat-trasport stradali, kompriżi l-infrastruttura, il-vetturi u l-utenti, u fl-immaniġġar tat-traffiku u tal-mobbiltà, kif ukoll għal interkonnessjonijiet ma’ modi oħra tat-trasport. 4. Dawn ir-regolamenti għandhom ikunu japplikaw għall-applikazzjonijiet ta’ ITS u servizzi ta’ ITS fis-settur tat-trasport stradali u l-interkonnessjonijiet tagħhom ma’ modi oħra ta’ trasport mingħajr preġudizzju għal materji li jkollhom x’jaqsmu mas-sigurtà nazzjonali jew meħtieġa fl-interess tad-difiża. 5. Rekwiżiti għas-Sistemi ta’ Trasport Intelliġenti. Sistemi ta’ Trasport Intelliġenti li jiġu varati jew użati bħala parti ta’ azzjoni ta’ priorità f’oqsma ta’ priorità għandhom ikunu konformi mal-ispeċifikazzjonijiet li jkunu adottati skont id-dispożizzjonijiet tal-artikolu 6 tad-Direttiva u l-għażla u l-varar tagħhom josservaw il-prinċipji elenkati fl-Anness II tal-imsemmija Direttiva. 6. Meħtieġa l-approvazzjoni tal-Awtorità. (1) Mingħajr preġudizzju għal kull permess li jkun meħtieġ taħt xi liġi oħra, ebda persuna ma għandha tvarja u, jew tħaddem xi Sistema ta’ Trasport Intelliġenti mingħajr l-approvazzjoni bil-miktub tal-Awtorità. (2) L-applikazzjoni għall-approvazzjoni għandha ssir lill-Awtorità fuq il-formola adatta u għandu jkollha magħha dawk id-dettalji kollha u dokumentazzjoni rilevanti għas-sistema li tkun se tiġi varata u, jew imħaddma. (3) Meta l-Awtorità jkollha l-ħsieb tirrifjuta li toħroġ approvazzjoni, hija għandha tagħti lill-persuna li tkun applikata vviż bil-miktub dwar dik l-intenzjoni u dak l-avviż għandu jispeċifika l-perjodu li fih il-persuna involuta tkun tista’ tressaq ilmenti lill-Awtorità. (4) Il-perjodu msemmi fis-sub regolament (3) m’għandux inkun inqas minn tletin ġurnata. (5) L-Awtorità għandha mbagħad tiddeċiedi jekk għandhiex toħroġ jew le avviż formali ta’ rifjut. (6) Kull avviż bħal dak għandu jkun bil-miktub u għandu jsemmir-raġunijiet li għalihom l-applikazzjoni tkun ġiet rifjutata. 7. Proċessar u użu ta’ data. L.S.460.13 (1) Meta l-varar u, jew l-użu ta’ applikazzjonijiet u servizzi ta’ ITS ikunu jinvolvu l-ipproċessar u l-użu ta’ data dwar toroq, traffiku jew ivvjaġġar li tkun tagħmel parti minn dokumenti li jkollu korp tas-settur pubbliku, l-ipproċessar u l-użu ta’ data bħal dik għandu jsir skont id-dispożizzjonijiet tal-Ordni dwar l-Użu mill-Ādid ta’ Informazzjoni tas-Settur Pubbliku. (2) Kap. 440. L.S.399.28 Kap. 440. Meta t-tħaddim ta’ applikazzjonijiet u servizzi ta’ ITS ikun jinvolvi l-ipproċessar ta’ data personali, l-ipproċessar ta’ data bħal dik għandu jsir skont id-dispożizzjonijiet tal-Att dwar il-Protezzjoni u l-Privatezza tad-Data, u regolamenti li jsiru taħtu, u r-Regolamenti dwar Networks u Servizzi ta’ Komunikazzjonijiet Elettroniċi (Āenerali): Iżda, biex tkun żgurata l-privatezza, l-użu ta’ data anoni ma għandu jiġi preferut, fejn u meta jkun possibbli, għat-tħaddim ta’ applikazzjonijiet u servizzi ta’ ITS: Iżda wkoll li data personali għandha tiġi proċessata biss sa fejn dak l-ipproċessar ikun meħtieġ għat-tħaddim ta’ applikazzjonijiet u servizzi ta’ ITS. 8. Responsabbiltà għal prodotti difettużi. Kap. 378. Meta jinħolqu kwestjonijiet li jkollhom x’jaqsmu ma’ prodotti difettużi fil-varar u, jew l-użu ta’ applikazzjonijiet u servizzi ta’ ITS, għandhom japplikaw id-dispożizzjonijiet tat-Taqsima VIII tal-Att dwar l-Affarijiet tal-Konsumatur.